ร้านบรรยากาศแนวญี่ปุ่นค่ะ ตกแต่งด้วยโต้ะและเก้าอี้ไม้ สบายๆชิวๆดี เมนูจะมาเป็นแผ่นใหญ่ๆค่ะ มีทั้งโทสต์ มินิโทสต์ เครป คุกกี้กระทะร้อน เค้กลาวา ชากาแฟ นมปั่น หลากหมายมากค่ะ ละลานตาจนเลือกทานไม่ถูกเลย แต่วันนี้สั่งไป 4 อย่างค่ะ 

- มินิฮันนี่โทสต์น้ำผึ้ง: อร่อยมากค่ะ ขนมปังกรอบมากกก หอมก้วย ชุ่มด้วยเนยและน้ำผึ้ง ฟินค่ะฟิน โปะด้วยวิปครีมและโรยผงชินนาม่อนอย่างเยอะเลย แต่หากใครไม่ปลื้มชินนาม่อนอาจจะว่าเหม็นก็ได้ค่ะ แต่เราโอเคน้า

- เครปทีรามิสุ: ไอศครีมวนิลาและเครปที่สอดไส้ซอสกาแฟค่ะ บนตัวเครปจะราดด้วยสารพัดซอสอย่างชุ่มฉ่ำ มีโรยผงกาแฟนิดๆ เวลาทานจะได้รสกาแฟผสมช็อกโกแลต หอมมากๆ ผ่านค่ะ

- คาราเมล ช็อคชิป ซอฟท์คุกกี้ + ไอศครีม: เป็นคุกกี้เสริฟมาในกระทะร้อน โปะหน้าด้วยไอศครีม วิปครีม เค้ามีเหยือกช็อกโกแลตให้ราดด้วยน้า เพื่อนเราชอบมากค่ะเมนูนี้ แต่สำหรับเราเฉยๆนะ รู้สึกหวานไม่ออกอะไร แถมทานยากด้วยค่ะเพราะคุกกี้แข็งติดกระทะมากๆ ต้องใช้ช้อนช่วยกันขูดกันเลยทีเดียว

- Cold milk: สั่งแบบหวานน้อยไปค่ะ เป็นนมปั่นหอมน้ำผึ้งและคาราเมล ด้านบนเป็นฟองนม อร่อยค่ะ

ทานสี่อย่างแล้วเลี่ยนเลยค่ะ โชคดีที่ทางร้านมีบริการชาฟรีอยู่ด้านในสุดของร้าน หอมอร่อย แก้เลี่ยนของหวานได้เยอะเลยค่ะ